Is i ndiaidh spriocdháta an Oireachtais a cuireadh bailchríoch ar an rannaireacht thíos. Bhí súil ag an gcumadóir go mb’fhéidir go nglacfaí lena shaothar mar lag-iarratas i gcomórtas na Lúibíní (rannóg na dtosaitheoirí).
Tá an cumadóir thar a bheith buíoch mar sin d’eagarthóir Tuairisc.ie gur thug sé deis dó na briathra seo a fhoilsiú, agus…
(A leithéid de leadrán. Brostaigh ort, in ainm Dé – An tEagarthóir.)
Bunaíodh na línte seo a leanas ar liricí ‘Amhrán Dóchais’. Bunaíodh an curfá ar an amhrán leathspraíúil, leathdháiríre ‘Téir Abhaile Riú’. Tá na línte leagtha amach amhail comhrá idir beirt a bheadh á chanadh.
Gabhann an cumadóir leithscéal le cumadóirí an dá amhrán gur bhain sé úsáid chomh mínáireach as a saothar.
Ní foláir a rá freisin go bhfuil gach cosúlacht idir na daoine a luaitear thíos agus na daoine cáiliúla a bhfuil na hainmneacha céanna orthu.